Spoegwolf se Nuwe Album, "Silwer" is nou beskikbaar
Home»Entertainment»Music»Spoegwolf se Nuwe Album, "Silwer" is nou beskikbaar
Vandag sien die vrystelling van Spoegwolf se agste vollengte album, Silwer. Silwer kom na die vrystelling van die eerste enkelsnit vanaf die album met dieselfde titel in Augustus.
Silwer, die album, is vroeër in 2021 geskryf en die groep het 'n totaal van agt maande aan die album gewerk. Jurgen von Wechmar was weer, soos met al Spoegwolf se vorige albums, aan die stuur van vervaardiging en die album is opgeneem by Sunset Recording Studios, met baie pre-produksie werk wat plaasgevind het by die band se eie studio, Die Wolfhuis.
Met berge, branders en die maan as inspirasie, bevat die album 'n mengsel van epiese en huishoudelike temas, soos 'n supernova in die lug bo 'n stil klein plaashuis in die reënerige Bolandse berge.
Spoegwolf vertel ons meer oor Silwer
Die groep beskou die album as die tipe musiek wat hul nog altyd wou maak, maar nog nooit tyd gehad het voor nie; 'n meer musikale aanbieding met 'n fokus op die verwerkings en musiek wat 'n storie vertel.
"28 minutes, three bags of sand and a whole lot of rock and roll. Hierdie album is ons manier om ons fans uit te vra op nog 'n duisend dates. Let's do this. Kom ons drink en kom ons sing. Ons het alles in hierdie album gesit. Alles." sê Spoegwolf